ఓం భీమ్ బుష్

ఓం భీమ్ బుష్ 2024లో విడుదలైన తెలుగు సినిమా. యువి క్రియేషన్స్ సమర్పణలో వి సెల్యులాయిడ్స్ బ్యానర్‌పై సునీల్ బలుసు నిర్మించిన ఈ సినిమాకు శ్రీ హర్ష కొనుగంటి దర్శకత్వం వహించాడు. శ్రీవిష్ణు, ప్రియదర్శి, రాహుల్ రామకృష్ణ, ప్రీతి ముకుంద్, అయేషా ఖాన్ ప్రధాన పాత్రల్లో నటించిన ఈ సినిమా టీజర్‌ను ఫిబ్రవరి 26న, ట్రైలర్‌ను న విడుదల చేసి సినిమాను మార్చి 22న విడుదల చేశారు. 

ఈ సినిమా ఏప్రిల్ 12 నుండి అమెజాన్ ప్రైమ్ వీడియో  ఓటీటీలో స్ట్రీమింగ్ ప్రారంభమైంది.
కథ 
క్రిష్  (శ్రీ విష్ణు), వినయ్ (ప్రియదర్శి), మాధవ్ (రాహుల్ రామకృష్ణ) ప్రాణ స్నేహితులు. వీరిని బ్యాంగ్ బ్రోస్ అని పిలుస్తుంటారు. భైరవపురంలో తాంత్రిక విద్యల పేరుతో కొందరు డబ్బు సంపాదించడం బ్యాంగ్ బ్రోస్ కంట పడుతుంది. దీనితో వీరు ముగ్గురు భైరవపురం ఊరిలో అడుగుపెడతారు. అక్కడ డబ్బులు సంపాదించుకోవడం కోసం సైంటిస్టులుగా కొత్త అవతారం ఎత్తుతారు. దీంతో వీరి గురించి తెలుసుకోవడానికి ఆ ఊరి ప్రజలు వీరికి ఓ పరీక్ష పెడతారు. ఆ ఊరిలో ఉన్న సంపంగి మహల్ లో ఉన్న నిధిని కనిపెట్టాలని ప్రయత్నిస్తున్న వీరికి ఎలాంటి పరిస్థితులు ఎదురయ్యాయి ?  ఆ తరువాత ఏమి జరిగింది అనేదే మిగతా సినిమా కథ.

 నటీనటులు 

 శ్రీవిష్ణు
 ప్రియదర్శి
 రాహుల్ రామకృష్ణ
 ప్రీతి ముకుందన్
 అయేషా ఖాన్
  కామాక్షి భాస్కర్ల 
 ప్రియా వడ్లమాని
 శ్రీ‌కాంత్ అయ్యంగార్
 ఆదిత్య మీనన్ 
 ర‌చ్చ‌ర‌వి 
 సునైనా
 'బుదిరి తల్లీ బుదిరేష్'
 రోహన్ రాయ్

 సాంకేతిక  నిపుణులు 
 బ్యానర్:  వి సెల్యులాయిడ్స్
 నిర్మాత:  సునీల్ బలుసు
 కథ, స్క్రీన్‌ప్లే,  దర్శకత్వం: శ్రీ హర్ష కొనుగంటి 
 సంగీతం: స‌న్నీ ఎంఆర్
 నృత్యాలు:  రాజ్ తోట
 కూర్పు: విష్ణు వర్షన్  కావూరి
 కళ: శ్రీ‌కాంత్ రామిశెట్టి

సంగీతం
ఈ చిత్రానికి పాటలు మరియు బ్యాక్రౌండ్ స్కోర్ సన్నీ ఎం. ఆర్. సమకూర్చారు. శ్రీహర్ష కొనుగంటితో ఇది అతని రెండవ సహకారం, మరియు శ్రీవిష్ణుతో అతని మొదటి సహకారం.

 మూలాలు 

బయటి లింకులు


వర్గం:2024 తెలుగు సినిమాలు